समर्पण
समर्पण (अंग्रेजी : capitulation ; लातिन: capitulum ) से आशय युद्ध के समय में सैनिकों के एक विशेष समूह, किसी नगर या एक क्षेत्र के शत्रुदल के सामने आत्मसमर्पण के लिए किया गया एक समझौता है। समर्पण युद्ध की एक सामान्य घटना है, और इसलिए आत्मसमर्पण की शर्तों को अंतिम रूप से निपटाने से पहले बंदी बनाने वालों के सरकार से किसी पूर्व निर्देश की आवश्यकता नहीं होती। ऐसी स्थितियों में सबसे सामान्य शर्तें ये हैं: बन्दी बनाये गये लोगों के धर्म की स्वतंत्रता, और उनके निजी संपत्ति की सुरक्षा, और दूसरी ओर उनके द्वारा एक निश्चित अवधि के भीतर हथियार न उठाने का वादा।